CC 20220801
Hēafodstōl - Wikipǣdia, sēo frēo wīsdōmbōc\n(Edlǣded of Mihtesetl)\nÞæt middel Rēcƿīces, þe is Īslandes hēafodstōl\nOn stēormǣle is hēafodstōl (ēac hēafodburg and hēafodburh hātte) sēo hēafodlice burg oþþe tūn gesibb hire ƿealde. Hēo is nēan ā sēo burg þe līchāmlīce befēhþ þæt setlærn and þæt gemōtærn þæs setles ƿealdes and is geseted be lage.\nÞā setlu ƿealdes on mægenum underrīciscum dōmum sind geƿunelīce hēafodstōlas gehāten, ac æfter læssum ƿealdendum underdǣlum, ƿord sƿelce fylces tūn, fylces setl, oþþe byrig setl sind ēac gebrocen.\nÞǣr sind maniga gelimpunga þǣr rīcu oþþe ōðre ānstandendas habbaþ manige hēafodstōlas. On Sūþaffrican, tō bȳsne, se ƿealdenda hēafodstōl is Pretoria, se lagsettenda hēafodstōl is Næsstūn, and se dēmenda hēafodstōl is Blōtsmanƿelle, þe is þæt gelimp þæs gesēmes þætte gesciepede þæt Sūþaffrican Gæd on 1910.\nIn ōðerum landum, se "ƿyrcenda" and "geseteda" hēafodstōl mæg ƿesan gesundrod for ƿyrcendlicum intingum, ƿrycende gelimpunge þǣre þe burg is gecūþ tō "þǣm hēafodstōle" þe nis sōþlīce healdend þæs setles ƿealdes:\nYamoussoukro ƿæs geseted tō rīciscum hēafodstōle of Elpendbānrīman in 1983, ac æfter 2004 ƿæs þæt grēatoste dǣl ƿealdes setlærna and ǣrendstaðola gīet licgende in Abidjane\nSucre is gīet se gesetednesslica hēafodstōl Bolifie, ac þæt mǣste dǣl þæs rīciscan ƿealdes hæfþ lang forlǣten þone landscipe for La Paz\nAmsterdam is se nemneda rīcisca hēafodstōl þāra Niðerlanda þēah þæt Niðerlendisce ƿeald, hēafod rīces and hiera Hīehsta Dōmærn sitteþ on þǣm Eorles Hæge.\nOn sƿelcum gelimpungum is sēo burg þe hielt þone ƿealdenda hēafodstō geƿunelīc understanden ƿesan se "rīcisca hēafodstō" ongemang elemanna. Tō bȳsne, Santiago is understanden ƿesan se hēafodstōl of Cilan þēah hire Gemōt is in Falparegse.\nTō hēafodlicum stede ƿealdes þæs landscipes oþþe rīces, se hēafodstōl gecyndelīce atihteþ þā stēormǣllīce geānmētedum and him þāra cræftas sind þorftene tō ƿelƿyrcendum ƿealde sƿelce ǣsƿutolas, tīdingƿrīteras, and folclices rǣdes cneordlǣcendas. Ieldre hēafodstōlas habbaþ ēac oft grōƿen on fornytte stēormǣllice, līfƿīsisce, oþþe andgietfule stōlas. Sƿelc is hūru sēo gelimpung Parises on Franclande and Buenos Airese Argentinan ongemang rīciscra hēafodstōla, and Irkutskes oþþe Saltlagburge on Utā on heora landscipum. Nāþȳslæs sƿelc hālgung mæg ƿesan ƿiðerƿinnende. Sēo settung of Brasilie in Brasiles inlande ƿæs gedōn be dǣl tō ēoƿienne þæs geƿealdes gesundrodnesse fram þǣm crodenan and geƿemedan ealdan hēafodstōle Rio de Janeiro. Þæt geƿeald Sūþcorēan gehēt on 2004 þæt hit ƿege his hēafodstōl fram Seoule tō Geongi-Gongtscu — þēah þe þæt ƿord "Seoul" self mǣnþ "hēafodstōl" in þǣre Corēiscan sprǣce.\nSēo gæderung ƿealdlices and feohhƿeorfunglices oþþe līfƿeglices dōmes nis nānum ƿīsum ƿoruldƿīde. Þēaƿlice hēafodstōlas magon feohhƿeorfunglīce aþēostrian fram bifylclicum ofersteallum, sƿā sƿā hit gelamp mid Thēbane, þe aþēostrode fram Alexandrie, Nantscing fram Scanghai, oþþe Edinburg fram Glasgoƿe. Þæt geafeall cynecynnes oþþe līfƿeges cūðe ēacsƿā ƿyrcean þone dēaþ his hēafodstōles, sƿā sƿā hit gelamp be Bablōnie and Cahocie. Ēac ƿǣron manige nīƿlice hēafodstōlas, sƿelce Abuja and Ottaƿa, rǣdlīce geseted onƿeg fram feohhƿeorfunglicum stōƿum and nabbaþ gīet ƿeaxen grēate tō nīƿum feohhƿeorfunglicum burgum.\nHēafodstōlas swā tācnu[adihtan | ādihtan fruman]\nAndefen þǣra ēacnunge nīƿlicra cāserrīca and geþēodrīca, hēafodstōlas habbaþ ƿorden tācn for heora rīcum heora geƿealdu,, and gesetede be geƿealdlicum andgiete. Ungelīce midealdum ceastrum, þe ƿǣron geset ǣghƿǣr ƿealda hēold his gemōt, is sēo cēosung, edsettung, staðoling, oþþe se onfeng nīƿlices hēafodstōkes carful gelimpung. Tō bȳsne:\nForƿorht and nēahlīce unƿunod Athēnas ƿæs andƿended on hēafodstōl nīƿan ānstandendes Crēclandes for þǣm hopan tō acƿicienne þone þrym gēara;\nPetrus I Russena Cāsere beƿeged his ƿeald tō Sanctes Petres Byrig tō giefenne þǣm Russiscan Cāserrīce Ƿesterna gelīcnessa, þā hƿīle þe Kemal Atatürk dyde gelīce þǣre ēastƿeardan ƿegunge tō Ancyre, onƿeg fram Oþomaniscre Constantinopolis;\nSēo cēosung oþþe staðolung "unsīdre" burge, burg unbehlæst mid landscipiscum oþþe stēormǣllicum andƿlitan, apeliende þā ānnesse nīƿes rīces, sƿā sƿā Madrid on Spēnum, Ottaƿa in Canadan, and Canberra in Australie onmang oðrum;\nUnder þǣre Americaniscan Ingefeohte, formicel feoh ƿæs gebrocen tō ƿerienne Hƿæscingatūn fram þǣre Geþoftedum Rīcum American infare þēah þe þæt lytele geþoftscipes geƿeard mōste mann sƿā gedōn bemetendlīce and ēaðe on þǣre ielde līnrōda and þæs feorƿrīteres.\nGetala heafodburga[adihtan | ādihtan fruman]\nGetæl rīciscra hēafodstōla:\næfter landum (ēac mid þǣre mǣstan burge)\næfter ƿorulddǣlum and landum\nGetæl stǣrlicra rīciscra hēafodstōla\nGetæl hēafodstōla underrīciscra ānstandenda\nGetæl rīca mid manugum hēafodstōlum\nFram "https://ang.wikipedia.org/w/index.php?title=Hēafodstōl&oldid=190275" begeten\nMan nīwanost wende þisne tramet on þǣre 00:48 tīde þæs 3 Hrēþmōnaþ 2018.